Topla zgodba o stolu Lepotcu, ki ne želi več nenehne pozornosti, borb, kdo bo na njem sedel, in pripetljajev s politim čajem. Odloči se, da bo odšel in pobegnil pred svojo družino. Vendar, ali se bo v novem okolju počutil bolje in sprejeto? Se bo vrnil v zavetje in sidrišče, kjer ga vsi pogrešajo? Včasih potrebujemo droben dregljaj, da spoznamo, kako pomemben je dom navkljub vsemu direndaju in tega se Lepotec začne zavedati kmalu. V stanovanju Primiznik kraljuje starinski stol Lepotec. Babica ga je podedovala od svoje prababice. Nekoč je na njem sedel sam kralj Ojstrojagrskega kraljestva.
Klarisa Jovanović, Milan Erič (ilustrator)